ÅRSMELDING FRA SPORTSLIGKOMITE 2023/2024
Årets skisesong har, som de forrige sesongene, vært preget av mye aktivitet, men med utfordrende snøforhold gjennom store deler av vinteren.  Til tross for lite snø, har det meste av det som har vært planlagt blitt gjennomført. Dette mye på grunn av muligheten for å benytte blant annet Blommen når snøforholdene ikke har vært tilstrekkelig i Vinne. Det må rettes en stor takk til foreldre, utøvere og trenere som har tilpasset seg de forholdene som har vært og som har gjort det mulig å opprettholde aktivitet gjennom hele vinteren 
Løypemannskapet i skilaget har gjort sitt til at vi får gjennomført trening og renn på hjemmebane når snøforholdene tilsier det. 
Lille Arnljot Gelline fikk vi gjennomført i lysløypa, med stor deltakelse, spesielt i de eldste klassene. mens NAVA-sprinten ble flyttet til Blommen. 
I år fikk vi også debutert som arrangør for randonee gjennom Hårskallen Rando Arnljot Gelline ble dessverre avlyst grunnet snømangel og KM normal ble flyttet til Blommen. 
Deltagelse utenfor Vinne har vært stor, og mange løpere har deltatt på langrenn og skiskyting, både lokalt, på kretsnivå og nasjonalt 
Vi må rette en stor takk til alle funksjonærer og støtteapparat som har bidratt til at vi har fått gjennomført så mye aktivitet som vi har gjort i år 

Treninger, arrangement og samlinger sommer og høst:
· Oppstart trening fra i midten av mai for 13 år og eldre på lørdager. Oppmøte på treningene har vært på det jevne gjennom store deler av sommer- og høstsesongen. 
· Rulleskitreninger sammen med resten av Verdalsklubbene i Blommen fra midten av august og frem til høstferien. Her har det vært mindre oppmøte enn tidligere år, men Vinne har vært godt representert på de fleste treningene. 
· St.Olavsloppet: I år deltok vi også med eget lag på St.Olavsloppet. 35 av 50 etapper ble løpt av utøvere under 18 år
· Verdalssamling 21.oktober. Tilbud for utøvere fra 8 år og eldre. I år arrangert på en dag på grunn av mange andre arrangement samme helg.  Vinne Skilag hadde ansvar lørdag for ei intervalløkt for de eldste og ei rulleskiøkt for den yngste gruppa. 
· Kretssamling langrenn for 13-16 år: Ble arrangert med utgangspunkt i Vinne Skole 30.september med 30 påmeldte. Her var det deltakere fra Meråker i sør til Spillum i nord. Gode tilbakemeldinger fra de som deltok på samlinga 
· Styrketrening i Vinnehallen fredager: Bra med oppmøte i starten, men mindre oppmøte i sesong. Plan om oppstart igjen etter påske. 
· Skiskyttertrening: Oppstart i mai med en dag i uka, mens det ble tilbud om to dager i uka utover høst og vinter. 
· Kretssamling skiskyting ble arrangert i samarbeid med Stiklestad IL 7.-8.oktober. Dette var et tilbud for 12-14 åringene med start i Vinne lørdag og med forflytning til Blommen. 
· Høstsamlinga ble i år gjennomført som hjemmesamling 15.-17.september. Det ble varierte aktiviteter med blant annet styrketrening i Vinnehallen, rulleski, intervalltrening og langtur. Pizza ble servert etter 2.økt lørdag. 
· Skiskytterskole ble gjennomført på høsten.  
· 23.-26.november: Edsåsdalsamling med 62 deltakere. Det var bra med snø, men litt for kaldt på enkelte økter. 
· Skiskole ble gjennomført mandag og tirsdag i vinterferien. 
Trening i vinter
1. og 2. klasse hadde oppstart første mandag på nyåret og hadde tilbud om aktivitet frem til vinterferien. Dessverre gjorde mangelen på snø sitt til at det ble lite aktivitet på lysløypa, men de fikk tilbud om alternativ aktivitet på blant annet aktivitetsparken. 
3.-6. klasse har hatt tilbud om trening mandager fra høstferien og frem til påske. Treningene er stort sett, mellom jul og påske, vært gjennomført i Blommen. Litt mindre deltakelse i 3.-4. klasse når treninga ikke blir gjennomført i Vinne, mens 5.-6.klasse har hatt stabilt bra oppmøte gjennom hele vinteren. 
7.klasse og eldre har stort sett hatt to treninger i uka de ukene det ikke har vært arrangert renn. Oppmøtet på mandager har vært stabilt bra, mens det har vært færre på onsdager.  
Skiskyttertreningene har stort sett blitt gjennomføre tirsdager og torsdager gjennom hele vintersesongen. Her harr det vært varierende oppmøte, men positivt å få alle på samme kveld etter jul. 
Kveldsmaten har også i år vært utfordrende å gjennomføre, i år på grunn av snømangel. Det har vært servert de gangene vi har hatt trening i lysløypa og det er positivt for det sosiale i gruppene
Håper på en vinter med bedre snøforhold i 2024/2025, og at aktiviteten i Vinne Skilag fortsatt vil være like stor som den har vært de siste årene

Klubbrenn/verdalskarusell/Innherredskarusell
Det har denne sesongen blitt arrangert 3 klubbkaruseller. Dette var Rebb-rennet 3 .juledag, null-løp pga kulde og ett vanlig klubbrenn. Håper at vi kan få med flere hvis vi får en vinter med stabile snøforhold lokalt 
Vi har dessverre ikke fått arrangert Verdalskarusell og Innherredkarusell skiskyting. Dette pga snøforholdene. 

Deltagelse utenfor Vinne
Deltagelse utenfor Vinne har vært stor, og mange løpere har deltatt både på langrenn og skiskyting. Vi har hatt utøvere som har deltatt på norgescup i skiskyting, norgescup langrenn og HL langrenn. I tillegg deltok flere utøvere i Midt-Norsk, både for langrenn og skiskyting. 
[bookmark: _GoBack]Vinne Skilag var også representert med tre utøvere i Kong Haralds ungdomsstafett i Holmenkollen. 
